Wuchebricht #10  11/12 - 16/12/2007  10. Wuche in Perth       Die Däg simmer immer vil in dr Stadt umeghüeneret, zum shoppe, chli ins Internet und eifach sfrei ha gniesse. Am Mittwuch Zobe simer denn mol wider nur zu 2. Chli in Usgang. Und zwar ins Brisbane Hotel, sworschinlich schönste Pub womer je gseh hän; sehr modern, mit Springbrunne und Weiher in dr Mitti - isch wirklich dr Hammer gsi! Am Dunnschtig hemmer  denn alles fürd Akunft vom Steve vorbereitet - Sache chaufe, Empfangsplakat mole und Probewinke! =) Witer hemmer huet no erfahre, dass mr am Fritig (also Morn) scho choene in eusi Wohnig izieh! Super!! =) Und denn isch endlich Fritig gsiin aller Frühi simer uff und zämme mitem Evan an International Airport, das mr au jooh nid zspoht si..drum hemmer denn nochli müese Zyt ztot schloh! Aber öbbe einehalb Stund spöter ischer denn endlich ind Akunftshalle inecho!! Jiippeeyyy!! *wink* *Fahneschwing* *jauchz* und  *strahl*!! Mitere riese Freud hemmer euse Steve in Empfang gnoh. Noch dem freudige Widerseh simer denn mitem Steve zrugg in euses Hostel, woner denn chli het chöne nocheschlofe. Währenddem dr Evan und ich eusi neui Wohnig si go in Empfang neh.